Diari Oficial de la Generalitat Valenciana


Sumari del DOGV 6357, del 17-09-2010 (2010/9915)

RESOLUCIÓ de 5 d'agost de 2010, del director general d'Urbanisme, per la qual s'esmenen les deficiències a què fa referència l'Acord de la Comissió Territorial d'Urbanisme de data 22 de desembre de 2009 i es declara definitivament aprovada la modificació puntual número 9 del Pla general del municipi de Moncada. Expedient 2009-0433 Moncada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6357

Data del DOGV
:   17-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9915


Data del document
:   05-08-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Moncada
    * pla d'urbanisme

RESOLUCIÓ de 5 d'agost de 2010, del director general d'Urbanisme, per la qual s'esmenen les deficiències a què fa referència l'Acord de la Comissió Territorial d'Urbanisme de data 22 de desembre de 2009 i es declara definitivament aprovada la modificació puntual número 9 del Pla general del municipi de Moncada. Expedient 2009-0433 Moncada. [2010/9915]  
Vist l'expedient remés per l'Ajuntament de Moncada per a l'aprovació definitiva de la modificació puntual núm. 9 del pla general d'aquest municipi, consistent en diversos punts, es destaquen els següents:  
Antecedents  
1. Acord de la Comissió Territorial d'Urbanisme  
«Vist l'expedient remés per l'Ajuntament de Moncada referit a la modificació puntual núm. 9 del Pla general d'aquest municipi, es destaquen els següents:   
Antecedents  
U. Tramitació municipal  
El projecte, que va tenir entrada en la Comissió Territorial d'Urbanisme amb data 21 de setembre de 2009, es va sotmetre a informació pública per Acord del Ple de l'Ajuntament de 12 de maig de 2009, conforme al procediment previst en l'article 83 en relació amb l'article 94 de la Llei 16/2005, urbanística valenciana, d'ara endavant la LUV. Transcorregut el corresponent període d'exposició pública (DOCV núm. 6028, de 4 de juny de 2009 i periòdic Levante de 18 de novembre de 2009), durant el qual no s'hi van presentar al·legacions, ve ser aprovat provisionalment pel Ple de la corporació el 4 de setembre de 2009, i s'acordà la remissió de l'expedient per a l'aprovació definitiva.   
Dos. Objecte  
Per tal de construir una via d'apartat a l'altura de l'estació del Seminari de Moncada de la línia 1 del metro de FGV, per a permetre augmentar la rapidesa de les maniobres i una millora de les condicions de seguretat, es proposa la següent modificació de Pla general:  
- Canvi de qualificació d'uns terrenys de sòl urbà destinats a sistema local viari, de titularitat municipal, a sistema general ferroviari. La superfície afectada per la modificació és de 85 m²2, la qual desplaça uns 1,05 metres el mur de seguretat de les vies de ferrocarril en una longitud de 80 m, i passen a ocupar part de la vorera de la via pública limítrofa.  
El 25 de setembre de 2009 va ser sol·licitat informe a FGV per a convalidar la documentació tècnica remesa per l'Ajuntament per a l'aprovació definitiva.  
El 15 de desembre de 2009 té entrada en aquests Serveis Territorials l'informe de FGV que valida la documentació aprovada provisionalment per l'Ajuntament de Moncada, atés que recull les necessitats d'espai per a la construcció de la nova via, i s'adapta a la sol·licitud formulada.  
Tres. Planejament vigent  
Moncada disposa de pla general aprovat per la Comissió Territorial d'Urbanisme de 25 de juliol de 1989.  
Quatre. Proposta de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 21 de desembre de 2009, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments de dret  
Primer. Aspectes formals  
La tramitació ha sigut correcta d'acord amb el que estableix l'article l'art. 83 per remissió de l'art. 94.1 de la LUV i l'art. 223 del Decret 67/2006, del Consell, pel qual s'aprova el Reglament d'ordenació i gestió territorial i urbanística, d'ara endavant ROGTU.   
La documentació pot considerar-se completa, a l'efecte del compliment del que preceptua l'art. 94 en relació amb el 64 de la LUV.  
Segon. Valoració global  
Quant a l'exigència legal de mantenir l'equilibri de les dotacions públiques, atés que es tracta d'un canvi de qualificació, la superfície destinada en el Pla general a sòl dotacional no varia.   
El projecte es justifica en la mesura que la modificació proposada, en crear una via d'apartat, possibilita la renovació ferroviària de la línia 1, millorant la freqüència de pas de trens i la seguretat de les instal·lacions i això fa que la proposta siga urbanísticament acceptable.  
L'interés públic està suficientment justificat, ja que amb aquesta modificació s'afavoreix la prestació i millora d'un servei públic, com és el transport ferroviari.  
En definitiva, la proposta es considera correcta des del punt de vista de les exigències de la política ambiental, urbanística i territorial de la Generalitat, tal com recull l'article 85 de la LUV.  
No obstant això, el document ha de contenir la nomenclatura establida pel ROGTU per a la xarxa primària estructural de dotacions públiques.  
Tercer. Òrgan competent  
La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposen els articles 84 i 85 per remissió de l'article 94 de la Llei urbanística valenciana, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
A la vista del que antecedeix, la Comissió Territorial d'Urbanisme de data 22 de desembre de 2009, per unanimitat, acorda aprovar definitivament l'expedient de modificació puntual núm. 9 del Pla general del municipi de Moncada, condicionat a la presentació d'un text refós que reculla l'observació realitzada en el fonament jurídic segon.   
Per a diligenciar l'aprovació definitiva i entrada en vigor mitjançant la publicació de l'acord s'han d'aportar tres còpies completes del text refós en suport paper i tres, en digital, firmades pel tècnic redactor, incloent la diligència d'aprovació municipal. En el format digital, els textos seran en format word i els plànols en format pdf.»  
2. El 25 de febrer de 2010 té entrada al Servei Territorial d'Urbanisme de València tres còpies del projecte modificat en suport paper i digital, per a executar l'acord autonòmic esmentat.  
3. El cap del Servei Territorial d'Urbanisme, el 3 de març de 2010, emet un informe en què conclou que de la documentació aportada i dels informes emesos es desprén que s'ha complit l'Acord de la Comissió Territorial d'Urbanisme de data 22 de desembre de 2009.  
Fonament de dret  
Únic. El director general d'Urbanisme, segons el Decret 177/2008, de 28 de novembre, és l'òrgan competent per a verificar el compliment dels condicionants imposats en l'esmentat acord de la Comissió Territorial d'Urbanisme, per assumpció de les competències atribuïdes en l'article 9.b) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
En conseqüència, el director territorial d'Urbanisme resol:  
Primer  
Considerar complit l'Acord de la Comissió Territorial d'Urbanisme de València de 22 de desembre de 2009, per la qual cosa l'expedient s'ha corregit d'acord amb els condicionants que s'hi assenyalen.  
Segon  
Declarar definitivament aprovat l'expedient de modificació puntual núm. 9 del Pla general de Moncada.  
Tercer  
Ordenar la publicació de l'acord aprovatori, conforme al procediment legalment previst, i segellar l'expedient de referència.  
Contra aquesta resolució, que posa fi a la via administrativa, es pot interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta resolució, de conformitat amb el que preveu l'article 10 i 46 de la Llei reguladora de la jurisdicció conteciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.  
València, 5 d'agost de 2010.- El director general d'Urbanisme: José María Selva Ros.